Matsentralen Norge

Matsentralen Norge er en paraplyorganisasjon etablert i 2017 som kobler sammen overskuddsmat fra matbransjen med ideelle organisasjoner som hjelper de vanskeligstilte.

Organisasjonen bistår og utvikler nye og eksisterende matsentraler, og fungerer som en ressursbank for matsvinn og redistribusjon av overskuddsmat. Organisasjonen jobber også for å sikre at rutiner for matsikkerhet m.m. er på plass ved alle matsentraler, samt at alle jobber på en profesjonell måte overfor private og offentlige leverandører, mottakere og støttespillere.

I 2021 omfordelte nettverket av matsentraler mer enn 4000 tonn mat til mennesker i en vanskelig situasjon. Dette tilsvarer 8 millioner måltider, og 12 000 tonn CO2e ekvivalenter.

Organisasjonen finansieres vha. donasjoner fra matbransjen, nasjonale og lokale myndigheter, stiftelser og enkeltpersoner.

Medlemmer 
Per 2022 finnes det åtte matsentraler i Norge, med etableringsår i parentes;

 Matsentralen Oslo (2013)
 Matsentralen Tromsø (2016)
 Matsentralen Vestland (2017)
 Matsentralen Trøndelag (2018)
 Matsentralen Rogaland (2018)
 Matsentralen Sør (2019)
 Matsentralen Vestfold og Telemark (2019)
 Matsentralen Innlandet (2021)

Utmerkelser 
I 2018 vant organisasjonen Storebrands «Årets håndtykk» og Debios «Matprisen».

Referanser

Eksterne lenker 
 

Organisasjoner etablert i 2017
Norske ideelle organisasjoner